[{"text_idx": "#000000", "text": "Trwy glicio \"Derbyn\", rydych yn cytuno i storio cwcis ar eich dyfais er mwyn gwella'r llywio o amgylch y wefan, i ddadansoddi'r defnydd a wneir o'r safle, ac i helpu gyda'n gwaith marchnata. Gallwch weld rhagor o wybodaeth yn ein Polisi Preifatrwydd"}, {"text_idx": "#000001", "text": "Dydy hi ddim yn hawdd cynllunio taith gerdded 136 o filltiroedd o hyd felly, yn y fan yma, rydym wedi casglu'r holl wybodaeth y byddwch ei hangen ar gyfer eich taith gerdded ar un o hoff lwybrau hir y genedl."}, {"text_idx": "#000002", "text": "Mae'r tywyslyfr swyddogol gan Cicerone yn rhannu'r daith gerdded 136 milltir hon yn 17 rhan, sy'n amrywio o 4 i 12 milltir, felly gallwch ddewis pa mor bell y cerddwch bob dydd. Trwy gerdded cyfartaledd o 13.5 milltir y diwrnod, bydd yn cymryd 10 diwrnod i chi ei gwblhau. Os byddwch yn cerdded yn gyflymach, gan gwblhau 19 milltir y diwrnod, bydd y daith yn cymryd 7 diwrnod. Bydd 12 diwrnod yn rhoi amser i chi archwilio am fod digonedd i'w ddarganfod ar hyd y ffordd. Cofiwch ganiata\u0301u amser i bethau a fydd yn tynnu eich sylw, yn bethau a gynlluniwyd gennych neu drwy lwc, fel bod gennych amser i sefyll a'u mwynhau. Ewch mor araf neu mor gyflym ag sy'n gyfforddus i chi."}, {"text_idx": "#000005", "text": "Mae gan y DU rwydwaith unigryw o lwybrau y gall y cyhoedd eu defnyddio \u2013 y rhwydwaith Hawliau Tramwy Cyhoeddus, sydd wedi eu marcio ar fapiau Arolwg Ordnans (OS). Ar hyd Llwybr Dyffryn Gwy byddwch yn gweld arwyddion dangos y ffordd eraill sy'n dangos i chi lle mae'r hawliau tramwy eraill yma, a gallwch ddefnyddio'r rhain i ddarganfod lleoedd i fwyta ac yfed, mannau aros dros nos a lleoedd o ddiddordeb yn agos at brif daith Llwybr Dyffryn Gwy. Mae cyfran fwyaf Llwybr Dyffryn Gwy'n dilyn Hawliau Tramwy Cyhoeddus swyddogol, sy'n rhoi hawl i gerddwyr eu defnyddio, ond nid yw'n caniata\u0301u iddynt grwydro oddi ar y llwybr ei hun. Mae rhannau a\u0302 chaniata\u0302d o'r llwybr hefyd lle mae perchnogion wedi cytuno bod pobl yn cael eu defnyddio. Ers i Ddeddf Cefn Gwlad a Hawliau Tramwy 2000 gael ei phasio, mae \u2018hawl i grwydro\u2019 newydd mewn ardaloedd wedi eu mapio o \u2018dir agored\u2019. Ystyr \u2018tir agored\u2019 yw mynyddoedd, gweundiroedd, rhostiroedd, iseldiroedd a thiroedd comin cofrestredig, ac mae hyn yn cynnwys rhan fawr o Bumlumon."}, {"text_idx": "#000006", "text": "Gallwch gerdded yn y naill gyfeiriad neu'r llall. Mae arwyddion i ddangos y ffordd ar y llwybr felly gallwch ddechrau wrth y tarddle a cherdded at y mo\u0302r, neu gallwch ddechrau wrth y mo\u0302r a cherdded at y tarddle. Mae llawer o bobl yn dewis cerdded o'r tarddle at y mo\u0302r, am ei fod yn teimlo'n \u2018gywir\u2019 i orffen wrth y mo\u0302r. Mae manteision mwy ymarferol i orffen y daith yng Nghas-gwent lle gallwch ddathlu eich llwyddiant mewn tafarn neu fwyty lleol a dal bws neu dre\u0302n adref o'r orsaf."}, {"text_idx": "#000007", "text": "Yn hanesyddol, datblygodd y llwybr fel taith gerdded fer o Gas-gwent tua'r gogledd i Drefynwy, ond dros 40 blynedd cafodd y daith gerdded ei hymestyn i'r gogledd, a'r darn terfynol i Ryd-y-benwch ar Bumlumon a gwblhawyd yn fwyaf diweddar. Dyma pam mae'r cyfarwyddiadau yn y tywyslyfr swyddogol ar hyn o bryd yn rhedeg o'r mo\u0302r i'r tarddle, ond am fod arwyddion dangos y ffordd ar y daith, mae'n gweithio'r ddwy ffordd. Does dim ffordd sy'n fwy cywir na'r llall!"}, {"text_idx": "#000008", "text": "Mae tywyslyfr swyddogol ar gael gan Cicerone, sydd wedi bod yn cyhoeddi llyfrau arweiniad am fwy na 50 mlynedd. Mae'r tywyslyfr defnyddiol maint poced hwn yn cynnwys disgrifiad o'r daith, gwybodaeth am fannau o ddiddordeb ar hyd y ffordd a'r mapiau Arolwg Ordnans sy'n ymdrin a\u0302 rhannau'r daith. Paratoir y tywyslyfr gan Bartneriaeth Llwybr Dyffryn Gwy, sy'n gweithio i wella a gofalu am harddwch naturiol Dyffryn Gwy i genedlaethau'r dyfodol. Mae ar gael fel llyfr mewn print, fel eLyfr neu fel bwndel o'r ddau, yn y fan yma"}, {"text_idx": "#000009", "text": "Er bod arwyddion ar hyd y llwybr, dylech gario map hefyd. Mae tywyslyfr Cicerone yn cynnwys yr holl ddarnau o'r map Arolwg Ordnans (OS) sy'n dangos y llwybr. Os byddai'n well gennych y map cyfan byddwch angen mapiau \u2018Ordnance Survey Explorer\u2019 Arolwg Ordnans (OS) ar raddfa o 1:25,000 \u2013 mae'r manylion isod. Gallwch hefyd lawrlwytho'r ap OS sy'n gadael i chi weld yn union lle'r ydych ar y map!"}, {"text_idx": "#000017", "text": "Gallwch gerdded unrhyw adeg o'r flwyddyn, ond efallai y bydd rhai rhannau o'r llwybr dan ddw\u0302r/yn lleidiog/yn llithrig ar o\u0302l glaw trwm, yn enwedig yn y gaeaf. Mae diwrnodau rhewllyd y gaeaf yn dod a\u0302 golygfeydd hyfryd am fod y coed wedi colli eu dail. Mae Dyffryn Gwy yn ei flodau ym misoedd Ebrill a Mai pan mae clychau'r gog, blodau'r gwynt a garlleg gwyllt yn blodeuo ac mae coed yn lledu eu dail gwyrdd golau. Gyda'r haf daw'r dolydd blodau gwyllt traddodiadol prydferth ac, yn hwyr yn yr haf, mae tes porffor o rug ar gopaon nifer o'r bryniau. Mae lliwiau'r hydref yng nghoedwigoedd hynafol yr Afon Gwy isaf, islaw Symonds Yat, yn ysblennydd ac yn ysgogiad i gerdded yn ystod y diwrnodau byrrach ar ddiwedd y flwyddyn."}, {"text_idx": "#000018", "text": "Edrychwch ar ragolygon y tywydd ar cyn i chi ddechrau eich taith pob dydd, fel eich bod yn barod ac wedi'ch gwisgo'n addas. Gall rhai rhannau o'r llwybr fod yn agored iawn i wyntoedd cryfion, heb fawr loches rhag y gwynt, y glaw a'r haul. Mae'r Afon Gwy'n gorlifo ar brydiau yn dilyn cyfnodau estynedig o law, a hynny fel arfer yn ystod yr hydref hwyr, y gaeaf a'r gwanwyn cynnar."}, {"text_idx": "#000020", "text": "Mae'r afon yn mynd i lawr 2,230 o droedfeddi (680 metr) o'i tharddle i'r mo\u0302r."}, {"text_idx": "#000023", "text": "Oes, mae manylion am opsiynau trosglwyddo bagiau a thacsis yma"}, {"text_idx": "#000024", "text": "Er bod y daith gerdded yn cris-croesi'r ffin rhwng Cymru a Lloegr, nid oes angen pasbort arnoch \u2013 ond gallwch gasglu stampiau ar eich pasbort Llwybr Dyffryn Gwy ar hyd y ffordd i ddangos lle'r ydych arni ac i hawlio eich tystysgrif a'ch bathodyn Llwybr Dyffryn Gwy. Canfod rhagor am basbort Llwybr Dyffryn Gwy yma."}, {"text_idx": "#000025", "text": "Mae'r daith gerdded yn dechrau (neu'n diweddu) yn lleoliad anghysbell Rhyd-y-benwch lle does dim gwasanaeth bysiau. Dyma'r tri opsiwn sydd ar gael i chi:"}, {"text_idx": "#000027", "text": "- Os byddwch yn gorffen y daith gerdded ym maes parcio Rhyd-y-benwch, gallwch fynd yn o\u0302l y ffordd y daethoch i Langurig (12 milltir / 19.3 km) sydd ar un o brif deithiau'r bysiau."}, {"text_idx": "#000028", "text": "- Defnyddiwch wasanaeth tacsi (neu gyfaill) i'ch cymryd i (neu i'ch casglu o) faes parcio Rhyd-y-benwch."}, {"text_idx": "#000029", "text": "Dim ond ar rai darnau o'r daith gerdded sy'n llwybrau ceffyl y cewch seiclo. Mae'r rhan fwyaf o'r daith gerdded ar lwybrau cerdded cyhoeddus, lle na cheir mynd a\u0302 beiciau a cheffylau heblaw bod y perchennog tir yn rhoi caniata\u0302d."}, {"text_idx": "#000030", "text": "Esgidiau cerdded cryf sy'n gwrthsefyll dw\u0302r"}, {"text_idx": "#000031", "text": "Dillad a gwarbac sy'n gwrthsefyll dw\u0302r"}, {"text_idx": "#000032", "text": "Bwyd, ond yn enwedig diodydd"}, {"text_idx": "#000033", "text": "Tywyslyfr Cicerone neu fapiau Arolwg Ordnans (OS). Dysgwch ddarllen map, mewn argyfwng efallai y byddwch angen rhoi cyfeirnod grid eich lleoliad i rywun. Mae what3words yn ap defnyddiol i'w lawrlwytho os bydd argyfwng hefyd: "}, {"text_idx": "#000034", "text": "Edrychwch ar ragolygon y tywydd fel eich bod yn barod ac wedi gwisgo dillad addas: "}, {"text_idx": "#000035", "text": "Os ydych yn cerdded gyda chi, cofiwch y dylai ddilyn llinell y llwybr a pheidio cael crwydro. Mae'n drosedd i adael i gi ymosod, aflonyddu neu redeg ar o\u0302l da byw, felly y peth gorau i'w wneud yw ei gadw ar dennyn wrth fynd drwy gaeau defaid neu wartheg neu wrth agosa\u0301u at fuarth fferm. Byddwch yn gweld da byw, yn cynnwys defaid, gwartheg a cheffylau ar lawer darn o Lwybr Dyffryn Gwy wrth iddo groesi tir amaethyddol. Cofiwch y pethau cywir ac anghywir hyn:"}, {"text_idx": "#000036", "text": "Cofiwch \u2013 symud yn ddistaw ac yn dawel, cadwch eich ci ar dennyn byr, a cheisiwch gerdded o amgylch y da byw, yn hytrach na thrwy ganol praidd, hyd yn oed os yw hynny'n golygu mynd oddi ar linell y llwybr."}, {"text_idx": "#000037", "text": "Cofiwch \u2013 adael y gatiau fel yr oeddent pan ddaethoch atynt."}, {"text_idx": "#000038", "text": "Peidiwch \u2013 a\u0302 dal eich gafael ar eich ci os cewch eich bygwth gan dda byw (gwartheg fel arfer). Gadewch iddo fynd."}, {"text_idx": "#000040", "text": "Peidiwch \u2013 a\u0302 mynd i banig. Bydd y rhan fwyaf o wartheg a cheffylau'n stopio cyn iddynt eich cyrraedd chi. Os byddan nhw'n eich dilyn chi am eu bod yn chwilfrydig, fel y gwna\u0302nt yn aml iawn, cerddwch ymlaen yn dawel."}, {"text_idx": "#000041", "text": "Ni fydd pob camfa'n addas i gw\u0302n eu defnyddio"}, {"text_idx": "#000042", "text": "Nid yw'r rhan fwyaf o Lwybr Dyffryn Gwy'n anodd nac yn heriol, ond mae rhai darnau creigiog serth, llethrau lleidiog a darnau o ucheldir yn y mynyddoedd sy'n agored i'r elfennau, yn ogystal a\u0302 llwybrau tonnog ger afonydd ac yng nghefn gwlad. Gwnewch yn siw\u0302r eich bod wedi paratoi a bod gennych y cyfarpar cywir. Gwnewch yn siw\u0302r eich bod yn gwybod beth yw lefel eich ffitrwydd a chynlluniwch daith gerdded sy'n addas i chi. Os byddwch yn cerdded ar eich pen eich hun gadewch i rywun wybod i ble rydych yn mynd a phryd rydych yn disgwyl cyrraedd eich cyrchnod. Mae rhannau o Lwybr Dyffryn Gwy sydd heb dderbyniad da i ffonau symudol."}, {"text_idx": "#000043", "text": "Mae rhannau y gall pobl sydd a\u0302 llai o symudedd eu mwynhau ac mae teithiau cerdded heb rwystrau sy'n addas i bobl sy'n gwthio bygis, pobl mewn cadeiriau olwyn a phobl sy'n methu cerdded yn bell. Gwelwch : Teithiau Cerdded Cylchol a Hygyrch"}, {"text_idx": "#000044", "text": "Bwyd a diod lleol, bywyd gwyllt a straeon o'r Afon Gwy"}, {"text_idx": "#000045", "text": "Dod o hyd i leoedd clud i orffwys ac adfywio..."}, {"text_idx": "#000046", "text": "Gadewch i rywun arall wneud y gwaith..."}, {"text_idx": "#000047", "text": "Mae'n gyflawniad gwych i gerdded y llwybr cyfan, pob milltir o'r 136. Nodwch y milltiroedd drwy gadw cofnod o'ch taith a chasglu stampiau pasbort (digidol) ar hyd y daith..."}]